CELEX: 32008R0156
Language: sl
Date: 2008-02-21 00:00:00
Title: Uredba Komisije (ES) št. 156/2008 z dne 21. februarja 2008 o spremembi Uredbe (ES) št. 109/2007 glede minimalne vsebnosti krmnega dodatka natrijev monenzin (Coxidin) (Besedilo velja za EGP)

22.2.2008   
            
            
               SL
            
            
               Uradni list Evropske unije
            
            
               L 48/14
            
         
      UREDBA KOMISIJE (ES) št. 156/2008
   z dne 21. februarja 2008
   o spremembi Uredbe (ES) št. 109/2007 glede minimalne vsebnosti krmnega dodatka natrijev monenzin (Coxidin)
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Dodatek natrijev monenzin (Coxidin) je bil dovoljen pod nekaterimi pogoji v skladu z Uredbo št. 1831/2003. Z Uredbo Komisije (ES) št. 109/2007 (2) je bil ta dodatek dovoljen za obdobje desetih let za uporabo za piščance in purane za pitanje, izdaja dovoljenja pa je povezana z imetnikom dovoljenja za dajanje navedenega dodatka v promet.
            
         
               (2)
            
            
               Uredba (ES) št. 1831/2003 določa možnost spremembe dovoljenja za dodatek na zahtevo imetnika dovoljenja in v skladu z mnenjem Evropske agencije za varno hrano („Agencija“).
            
         
               (3)
            
            
               Imetnik dovoljenja za krmni dodatek natrijev monenzin (Coxidin) je predložil zahtevek, ki glede uporabe za purane predlaga spremembo pogojev za izdajo dovoljenja z zmanjšanjem minimalne vsebnosti navedenega dodatka.
            
         
               (4)
            
            
               V tem mnenju, sprejetem 18. septembra 2007, je Agencija predlagala zmanjšanje minimalne vsebnosti dodatka za purane z 90 mg na 60 mg na kg popolne krmne mešanice, kar se lahko šteje za učinkovito pri nadzoru nad kokcidiozo (3).
            
         
               (5)
            
            
               Uredbo (ES) št. 109/2007 je treba zato ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 109/2007 se nadomesti s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. februarja 2008
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 31, 6.2.2007, str. 6.
   
      (3)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali o učinkovitosti Coxidina 25 % (natrijev monenzin) kot dodatka v krmi za purane. Sprejeto 18. septembra 2007. The EFSA Journal (2007) 545, str. 1–13.
   
      PRILOGA
      
         
            „PRILOGA
            
                        Identifi-kacijska številka dodatka
                     
                     
                        Ime imetnika dovoljenja
                     
                     
                        Dodatek
                        (trgovsko ime)
                     
                     
                        Sestava, kemijska formula, opis, analitska metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                     
                        Začasne največje mejne vrednosti ostankov (MVO) v ustreznih živilih živalskega izvora
                     
                  
                        Mg aktivne snovi/kg popolne krmne mešanice z vsebnostjo vlage 12 %
                     
                  
                        Kokcidiostatiki in histomonostatiki
                     
                  
                        5 1 701
                     
                     
                        Huvepharma
                        NV Belgium
                     
                     
                        Natrijev monenzin
                        (Coxidin)
                     
                     
                        
                                     
                                 
                                 
                                    Aktivna snov:
                                    C36H61O11Na
                                    Natrijeva sol polietra monokarboksilne kisline, proizvedena s Streptomyces cinnamonensis, 28682, LMG S-19095 v obliki prahu.
                                 
                              
                                     
                                 
                                 
                                    Sestava faktorja:
                                    
                                                 
                                             
                                             
                                                monezin A: najmanj 90 %
                                             
                                          
                                                 
                                             
                                             
                                                monezin A + B: najmanj 95 %
                                             
                                          
                                                 
                                             
                                             
                                                monenzin C: 0,2–0,3 %
                                             
                                          
                              
                                     
                                 
                                 
                                    Sestava dodatka:
                                    
                                                 
                                             
                                             
                                                Tehnična snov natrijev monenzin, enakovredna aktivnosti monezina: 25 %
                                             
                                          
                                                 
                                             
                                             
                                                perlit: 15–20 %
                                             
                                          
                                                 
                                             
                                             
                                                pšenični otrobi: 55–60 %
                                             
                                          
                              
                                     
                                 
                                 
                                    Analitska metoda (1)
                                    
                                    Metoda za določitev aktivne snovi: tekočinska kromatografija visoke ločljivosti (HPLC) s postkolonsko derivatizacijo in UV-detekcijo (λ = 520 nm).
                                 
                              
                     
                        Piščanci za pitanje
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Uporaba prepovedana najmanj tri dni pred zakolom.
                                 
                              
                                    2.
                                 
                                 
                                    Dodatek se vključi v popolne krmne mešanice v obliki premiksa.
                                 
                              
                                    3.
                                 
                                 
                                    Največji dovoljen odmerek natrijevega monenzina v dopolnilnih krmnih mešanicah:
                                    
                                                —
                                             
                                             
                                                625 mg/kg pri piščancih za pitanje,
                                             
                                          
                                                —
                                             
                                             
                                                500 mg/kg pri puranih.
                                             
                                          
                              
                                    4.
                                 
                                 
                                    Natrijev monenzin se ne meša z drugimi kokcidiostatiki.
                                 
                              
                                    5.
                                 
                                 
                                    V navodilih za uporabo navedite:
                                    ‚Nevarno za kopitarje. Te krmne mešanice vsebujejo ionofor: izogibajte se sočasni uporabi s tiamulinom in spremljajte možne neželene učinke ob hkratni uporabi z drugimi zdravilnimi snovmi‘
                                 
                              
                                    6.
                                 
                                 
                                    Nositi ustrezna zaščitna oblačila, rokavice ter zaščito oči/obraza. V primeru pomanjkljivega prezračevanja v prostoru nositi ustrezno dihalno opremo.
                                 
                              
                     
                        6.2.2017
                     
                     
                        25 μg natrijevega monenzina/kg sveže kože + maščevja.
                        8 μg natrijevega monenzina/kg svežih jeter, ledvic in mišičnine.
                     
                  
                        Purani
                     
                     
                        16 tednov
                     
                     
                        60
                     
                     
                        100
                     
                  
      
      
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives“